Runoviikon etkot: Tunteellinen siili -taidepaja
2024-07-02 16:00 - 19:00 (Europe/Helsinki) | Eino Leino -talo, Sutelantie 30, Kajaani, 87850
Kulttura järjestää Runoviikon etkoilla lapsille ja lapsiperheille siilimäistä tekemistä Eino Leino -talolla! Tule mukaan loruilemaan ja askartelemaan oma pikkusiilisi mukaan runokonserttiin. Työpajaan ja konserttiin on vapaa pääsy.

Tunteellinen siili -runokonsertissa musisoivat oululaiset lastenmuusikot Markus Lampela ja Kyösti Salmijärvi valtionpalkitusta Soiva Siili -yhtyeestä sekä Hiski Pajuniemi Pentti Punkin Syntymäpäivistä. Akustisen esityksen sisältö on tunnekasvatusta runomuodossa, sanoin ja sävelin. Keskiössä on turvallinen vuorovaikutus ja lempeä läsnäolo. Kirsi Kunnas 100 -juhlavuoden 2024 kunniaksi konsertti sisältää erityisen paljon Kunnaksen runoja ja myös hänen teksteihinsä tehtyä musiikkia.

Lavalla: Hiski Pajuniemi ja Soiva Siili -yhtye
Työpaja klo 16 alkaen
Konsertti klo 18 (kesto 35 min)
Vapaa pääsy.

Leikitään Pikku Kakkosta -kesäkiertue 2024
2024-07-02 16:00 - 2024-07-03 19:00
Leikitään Pikku Kakkosta -kesäkiertue vierailee tänä kesänä kuudella paikkakunnalla.
Tuleva kesä on taas täynnä seikkailuja, kun Leikitään Pikku Kakkosta -kiertue lähtee matkaan kuudelle paikkakunnalle. Mannerheimin Lastensuojeluliitto on kutsunut Pikku Kakkosen kylään Savonlinnaan, Mikkeliin, Sotkamoon, Suomussalmelle, Pietarsaareen ja Seinäjoelle. Ja nyt haluamme kutsua kaikki lapsiperheet mukaan viettämään unohtumatonta kesäpäivää kanssamme!
Ti 2.7.2024 Salmelan Senioripuisto, Sotkamo
Tapahtuma klo 16-19, konsertti alkaa klo 17.
Ke 3.7.2024 Jätkänpuisto, Suomussalmi
Tapahtuma klo 16-19, konsertti alkaa klo 17.

Sanataiteilua Unikudelmia-näyttelyssä
2024-07-04 12:30 - 15:00 | Kainuun Museo, Asemakatu 4, Kajaani, 87100
4.-5.7.2024 klo. 12.30-15.00 Unikudelmia -näyttelyssä rentoa sanataiteilua kaikenikäisille. Sanataidepajoihin vapaa pääsy, tervetuloa!

Katso runoviikon ohjelma osoitteesta www.runoviikko.fi

Let’s celebrate the Kajaani Poetry Week -festival also at Kainuu Museum!

July 4 – July 5: 12.30-15.00 pm at Dream Tapestries -exhibition we have easy-going literary art workshops for all age groups.
Free entry, welcome!

Follow Kajaani Poetry Week calendar: www.runoviikko.fi

UNIKUDELMIA-NÄYTTELY

Unikudelmia on elämyksellinen taidemaailma, joka kertoo yli kolmenkymmenen suomalaisen kirjan tarinoita. Erilaisia lumoavia näkökulmia uneen löytyy lukemattomia. On rauhallista lepoa ja unelmia mutta myös painajaisten kauhua. Kirjallisuuslähtöisessä näyttelyssä on mukana teoksia 75 vuoden ajalta ja ihan jokaiselle: kuvakirjoja, satuja, kuvakertomuksia, novelleja, romaaneja ja tietoa. Pääpaino on lasten- ja nuortenkirjallisuudessa, mutta mukana on myös unista aikuisten proosaa. Unikudelmia on kunnianosoitus suomalaiselle kirjallisuudelle.

Näyttely avoinna 6.10.2024 saakka Kainuun Museolla.

Runoviikko: Tanssia ja sanataidetta viidakon kutsu -kirjan hengessä
2024-07-07 14:00 - 15:00 | Kaukametsän opisto, Koskikatu 4B, Kajaani, 87200, Suomi
Tanssia ja santaidetta viidakon kutsu -kirjan hengessä pajan ohjaajina toimivat Satu Rinnetmäki ja Uma Nissi Kainuun lasten- ja nuortenkulttuurikeskus Kultturasta. Pajan sisältö pohjautuu Tomi Kontion Viidakon kutsu -nuortenkirjaan.
Paja on maksuton. Siihen ei tarvitse ilmoittautua ennakkoon.
Paikka: Leihu-sali, Kaukametsän opisto

Red Nose Company: Punahilkan paluu
2024-07-07 15:30 - 16:30 | Kajaanin Kaupunginteatteri, Kauppakatu 14, Kajaani, 87100
Red Nose Company: Punahilkan paluu
Ohjaus: Niina Sillanpää
Lavalla: Minna Puolanto (Babylon) ja Hanna Seppä (Ré)
PUNAHILKAN PALUU – eli kuinka mennään kunnolla metsään ja tullaan supersankariksi. Punahilkka saa supervoimat käyttöönsä, kun Red Nose Companyn klovnit Babylon ja Ré pöllyttävät vanhaa klassikkoa.
Esitys on suunnattu 6-12 vuotiaille, mutta sopii myös vanhemmille katsojille.
Kesto 1 h.
Liput 15 €

Lasten miniveistos-työpaja taidemuseolla
2024-07-08 - 2024-07-30 | Kajaanin taidemuseo, Linnankatu 14, Kajaani, 87100, Suomi
Tule kokeilemaan miniveistoksen tekemistä! Työpajat on suunnattu erityisesti lapsille ja nuorille. Ne ovat maksuttomia ja materiaalit saa taidemuseolta. Työpajaan voi osallistua oman aikataulun mukaan lyhyemmäksi tai pidemmäksi aikaa. Lapset ja nuoret osallistuvat työpajoihin huoltajan vastuulla ja alle kouluikäiset aina aikuisen kanssa.

Joutsentanssi - Kuhmo Dance Festival 9.-13.7.2024 Kuhmon Kalevalan alueella
2024-07-09 - 2024-07-13 | Kalevala, Kuhmo, 88900
Kesän 2024 Joutsentanssi festivaalin kurssitarjonnasta löytyy vaihtoehtoja kaiken ikäisille lapsista aikuisiin sekä koko perheelle. Kaikki Joutsentanssin kurssit järjestetään Kuhmossa luonnon keskellä kauniilla Kalevalan alueella. Festivaalin ideana on yhdistää luonto ja tanssi saumattomasti yhteen. Kursseille ovat tervetulleita kaiken tasoiset ja kuntoiset tanssin ja luonnon yhdistämisestä kiinnostuneet. Jos kurssit eivät tänä kesänä kutsu sinua, olet lämpimästi tervetullut katsomaan ilmaisia esityksiämme. Lisätiedot esityksistämme löydät kurssien alta.
KURSSIT JA TYÖPAJAT:
LASTEN LEIRI (alakouluikäiset)
9.-12.7. klo 9-15.30 & lauantaina 13.7. Loppunäytös klo 15-17
HINTA: 100€ sis. lounaat ti-pe
NUORTEN LEIRI (13-18 vuotiaat)
9.-12.7. klo 9-15.30 & lauantaina 13.7. Loppunäytös klo 15-17
HINTA: 100€ sis. lounaat ti-pe
PERHEILLE
Tanssien ulkosalla – luovaa liikettä ja tanssia koko perheelle (alle kouluikäiset lapset sekä heidän huoltajat)
Lauantaina 13.7. klo 10-11 HINTA: 10 / perhe
KAIKKIEN KURSSIEN PAIKKA: Kuhmon Kalevalan alue. Sään salliessa kaikki kurssit järjestetään ulkona. Loppunäytökseen osallistuminen on kurssilaisille vapaaehtoista.
ILMOITTAUTUMISET KURSSEILLE 30.6. mennessä joutsentanssifestival@gmail.com. Ilmoittautuessa kerro leirin tai työpajan nimi, osallistujien nimet, laskutustiedot sekä erikoisruokavaliot, jos lounas kuuluu kurssin hintaan.
LUE KURSSISISÄLLÖISTÄ TARKEMMIN: https://joutsentanssi.fi/
Kesän 2024 ESITYSOHJELMISTO:
PERJANTAINA 12.7. klo 18 Kuhmon torilavalla Festivaalin opettajien improvisaatioesitys
LAUANTAINA 13.7. klo 16 Festivaalin työpajojen ja leirien Loppunäytös Kalevalan alueella
LAUANTAINA 13.7. klo 17 Lentuan saariresidenssi, Luontosalaseura, esittäytyy
LAUANTAINA 13.7. klo 18 alkaen Iltamat ja festivaalin päätösjamit Väinölän talolla Kalevalan alueella Esityksiin ja iltamiin on vapaa pääsy, ei ennakkoilmoittautumista.

Suuri maalaustapahtuma Kajaanin pääkirjastolla
2024-07-10 12:00 - 14:00 | Kajaanin pääkirjasto, Seminaarinkatu 15, Kajaani, 87100, Suomi
Tervetuloa taiteilemaan Suureen maalaustapahtumaan ke 10.7. Kajaanin pääkirjastoon klo 12-14! Tule taiteilemaan jotain, mikä liittyy johonkin lukemaasi kirjaan! Kyseessä on rento ulkoilmatapahtuma kaikenikäisille kirjaston viereisellä nurmikolla (sateella siirrymme sisätiloihin). Valmiit taideteokset pääsevät esille kirjaston seinille.

Taikahaitari-lastennäytelmä Kajaanissa
2024-07-18 18:00 - 18:45 | Raatihuoneentori, Kauppakatu 32, Kajaani, 87100
Ujo Kiinnostus on kuhmolais-sotkamolainen nuorista koostuva yhtye, joka keikkailee kesällä 2024 lastennäytelmän Taikahaitari kanssa Kainuun kunnissa.
Kajaanissa esitys järjestetään Raatihuoneen torilla torstaina 18.7.2024 kello 18. Lapsille ja lapsenmielisille suunnatun esityksen kesto on noin 45 minuuttia ja luvassa on musiikillinen seikkailu taikametsässä.
Tervetuloa hyppäämään mukaan tuttujen lastenlaulujen siivittämälle matkalle!

Askartelutuokio kissan kanssa Juminkeossa 4-8-vuotiaille lapsille
2024-07-19 11:00 - 11:30 | Juminkeko, Kontionkatu 25, Kuhmo, 88900
Juminkeko järjestää askartelutuokion kissan kanssa 4-8 -vuotiaille lapsille.
Tule mukaan hauskaan askartelutuokioon Juminkekoon. Yhdessä voimme luoda upeita taideteoksia ja nauttia hauskasta yhdessäolosta. Erikoisvieraana on kissa, jota voi silitellä.

Elämää linnassa -lastenkierros
2024-07-22 18:00 - 19:00 | Kajaanin rauniolinna, Brahenkatu 1, Kajaani, 87100
Opastettu kierros yli 5-vuotiaille lapsille vanhempien seurassa. Lähtö on Rauniolinnan portin edestä, ja sen kesto on noin yksi tunti.
Kreivi Pietari Brahen ja kreivitär Kristiina Brahen johtamalla aikamatkalla selviää, kuka mahtoikaan rakennuttaa linnan. Ja millaista elämää vietettiin yli 400 vuotta sitten linnassa, jossa päällikön ja parin aliupseerin lisäksi majaili yleensä muutamia kymmeniä sotilaita, tietysti vaimoineen ja lapsineen. Mitkä olivat pöydän antimet ja mistä linnanväki nautti ateriansa? Ja missä oli salaportti?
Vapaa pääsy. Säävaraus. Ukkosella kierrosta ei voida toteuttaa.
Järj. Kajaanin kaupunki ja Kajaanin Matkailuoppaat ry.

Hevisaurus Sotkamossa
2024-07-24 15:00 - 16:30 | Hiukan pesäpallostadion, Tervatie 1, Sotkamo, 88600
Sotkamon kesässä 2024 nähdään kaikkien lapsiperheiden suosikki, kovasti Sotkamoon toivottu Hevisaurus ja liput tulevat myyntiin alkuvuodesta 2024. Hevisaurus esiintyy koko perheen konsertissa Sotkamo-päivänä 24.7.2024 Hiukan pesäpallostadionilla ja toteuttaa näin lapsiperheiden pitkän odotuksen.
Neljän dinosauruksen ja yhden lohikäärmeen muodostama koko perheen suosikkiyhtye Hevisaurus syntyi vuonna 2009 ajatuksesta tehdä laadukasta hevimusiikkia lapsille ja lapsenmielisille. Räyhäkäs juraheviyhtye on julkaissut kahdeksan studioalbumia ja palkittu kaksi kertaa parhaan lastenmusiikkilevyn Emmalla. Kolme kahdeksasta Hevisauruksen albumeista on yltänyt kultarajoille, kaksi myynyt platinaa ja vuoden 2009 Jurahevin kuninkaat –esikoisalbumi myi jo ensimmäisenä vuotenaan tuplaplatinaa.
Konserttilippu 15 € ja konsertin perhelippu 50€

Unikudelmia-näyttely
2024-08-01 - 2024-10-06 | Kainuun Museo, Asemakatu 4, Kajaani, 87100
Unikudelmia
2.6.-6.10.2024
Unikudelmia on elämyksellinen taidemaailma, joka kertoo yli kolmenkymmenen suomalaisen kirjan tarinoita. Erilaisia lumoavia näkökulmia uneen löytyy lukemattomia. On rauhallista lepoa ja unelmia mutta myös painajaisten kauhua. Kirjallisuuslähtöisessä näyttelyssä on mukana teoksia 75 vuoden ajalta ja ihan jokaiselle: kuvakirjoja, satuja, kuvakertomuksia, novelleja, romaaneja ja tietoa. Pääpaino on lasten- ja nuortenkirjallisuudessa, mutta mukana on myös unista aikuisten proosaa. Unikudelmia on kunnianosoitus suomalaiselle kirjallisuudelle.
Unikudelmissa on esillä mielenkiintoinen kattaus suomalaisten nykytaiteilijoiden teoksia. Kirjallisuuslähtöisen näyttelymaailman kaikilla pienillä ja suurilla yksityiskohdilla on omat tarinansa. Se on kymmenien teosten, taiteilijoiden ja tekijöiden vuoropuhelusta syntynyt upea kudelmaverkosto. Näyttelyn voi kokea elämyksenä, tai halutessaan voi syventyä kirjallisuuteen tai sanataiteiluun.
Näyttelyn alkuperäisidean, käsikirjoituksen, näyttelysuunnittelun ja sanataidekasvatusmateriaalin tehneet Anna Anttonen ja Kati Inkala kertovat näyttelystä: Unikudelmia on erityisesti lapsille ja nuorille suunniteltu elämyksellinen näyttelymaailma sekä aikuisiakin ihastuttava taidekokemus. Näyttelyssä on esillä myös mielenkiintoinen kattaus suomalaisten nykytaiteilijoiden teoksia – sen maailmassa kaikenikäiset voivat astua kirjojen kansien sisäpuolelle, unien toiseen todellisuuteen. Unikudelmia oli ensi kerran esillä Oulussa Kulttuuritalo Valveella vuonna 2017, ja sen on ehtinyt kokea eri puolilla Suomea jo yli 80 000 kävijää.

Tähtisirkus Kajaanissa
2024-08-11 16:00 - 18:00
”Sirkusalue, lipunmyynti sekä kioski aukeaa tuntia ennen näytöstä. Lippuja voit ostaa ovelta tai ennakkoon Ticketmasterista. Ennakkolippujen kanssa voit mennä suoraan teltan ovelle eikä niitä tarvitse vaihtaa lipunmyynnissä. Kylmillä ilmoilla sirkusteltta on lämmitetty. Esityksen kesto on noin 2h sis. väliajan. Esitys soveltuu kaiken ikäisille. Pienimmille lapsille suosittelemme kuulosuojaimia sillä sirkuksessa on elävää musiikkia.”

Tähtisirkus Kuhmossa
2024-08-13 18:00 - 20:00 | Kuhmon pesäpallokenttä, Koulukatu, Kuhmo, 88900

Linnanvirta Puistojuhla
2024-08-30 - 2024-08-31 | Rantapuisto, Brahenkatu 1-3, Kajaani, 87100, Suomi
Linnanvirta puistojuhlaa vietetään Kajaanin rauniolinnan ja rantapuiston alueella 30.8.-1.9.2024. Tänä vuonna tapahtuman osana vietetään ensimmäistä kertaa koko kaupungin yhteisiä venetsialaisia.

Perjantaina rauniolinnan estradilla on luvassa jo perinteeksi muodostunut luontoilta, tunnelmallista musiikkia raunio-duon esittämänä sekä Raimo Lusman mieltä mullistavaa mentalismia. Illan hämärtyessä linnanrauniot peittyvät varjoihin, kun varjotaiteilija Varjojen kesyttäjä Paula Vilmi kaappaa rauniot haltuunsa valo- ja varjotaidetta yhdistelevässä installaatiossa. Rantapuistossa iltaa vietetään yhdessäolon ja hyvän musiikin parissa, kun lavalle nousevat kainuulaislähtöiset yhtyeet Irtaimisto, Saarisalo ja SoulFun-orkesteri.

Linnanvirran lauantaipäivä aloitetaan perinteiseen tapaan virkistävällä puistoliikunnalla Karolineburgin vehreässä miljöössä. Brahenkadun kalustonäyttely laajenee tänä vuonna esittelemään mm. puolustusvoimien, rajavartioston pelastuslaitoksen ja poliisiaseman kalustoa. Linnanvirran taideohjelmassa koetaan entistä runsaammin erilaisia taidetempauksia, näyttelyitä ja installaatioita.

Kainuun historia herää eloon Tervakanavan soutunäytöksen, Kajaaniin Matkailuoppaiden pienoiskuvaelman ja lasten linnankierroksen myötä. Rantapuiston musiikkitarjonnasta vastaa lauantaina muun muassa kajaanilaislähtöinen ELLIMEI, Valkea-yhtye ja Hot Heros ft. Are –kokoonpano.

Lauantain Rantapuiston ohjelman päättää linnansillalla Primal Flamen näyttävä ja vauhdikas tuliesitys, jonka jälkeen vietetään koko kaupungin yhteisiä venetsialaisia Kalkkisillan Laituriterassilla.

Kajaanin evankelisluterilainen seurakunta tarjoaa tapahtumaan lastenohjelmaa, rukouskävelyn sekä sunnuntaina jokivarteen perinteisen puistokirkon.

Ohjelman löydät osoitteesta https://visitkajaani.fi/linnanvirta

Pomppupuisto
2024-09-05 - 2024-09-08 | Kajaanin Pallohalli, Kuntokatu 6, Kajaani, 87100, Suomi
PomppuPuisto on Pop-up sisähuvipuisto, joka rakentuu erilaisten ilmatäytteisten viihdelaitteiden ympärille. Alueelta löytyy lisäksi paljon erilaisia pelejä ja laitteita kaikenikäisille sekä alle 4- vuotiaille oma alue.
Kahvilassa tarjolla suolaista ja makeaa.
Erikoisohjelmaa:
Hattarakoulu torstaina ja perjantaina klo 18, lauantaina ja sunnuntaina klo 12 ja 16. Osallistumismaksu 5 €, sisältää itse tehdyn hattaran ja diplomin.
PomppuPuiston oma Tiikeri Maskotti vierailee tapahtumassa klo 11.30, 14.30 ja 17.30.
Liput:
15 €/Päiväranneke 2-17 v.7 €/Päiväranneke alle 2 v.Päiväranneke on voimassa päivän, jolloin lippu ostetaan! Tapahtumasta saa poistua ja tulla uudestaan.
25 €/Tapahtumaranneke 2-17 v.12 €/Tapahtumaranneke alle 2 v.Tapahtumaranneke on voimassa koko tapahtuman ajan!
0 €/Aikuiset ja sylivauvatMaksavan sisaruksen kanssa alle 1 v. ilmaiseksi!
Aukioloajat:Torstai 5.9. klo 12-20Perjantai 6.9. klo 10-20Lauantai 7.9. klo 9-19Sunnuntai 8.9. klo 10-18
Paikka:Kajaani Pallohalli, Kuntokatu 6

TUORE-festivaali
2024-09-13 08:00 - 2024-09-15 17:00 | Seminaarin taidekampus, Satamakatu 3, Kajaani, 87100, Suomi
TUORE on iloinen ja värikäs lastenkulttuuritapahtuma, joka tarjoaa priimaa sisältöä tuoreelle yleisölle 13. -15.9. Seminaarin Taidekampus on viikonlopun ajan täynnä teatteria, tanssia, musisointia, maalausta, temppuilua ja sirkusta.
Festari kokoaa yhteen kainuulaisia lastenkulttuuria tekeviä yhteisöjä – Vaara-kollektiivin, Routa Companyn, Kultturan ja Varhaiskasvatus Silmun. Vierailemaan on kutsuttu nykysirkusryhmä Hands some Feet, joka tuo Seminaarille hämmentävän huikean teoksensa Colorsphere.
Nyt ei kannata jäädä kotiin vaan suunnata elämysten ja ilon äärelle!
Festariohjelma:
PERJANTAI 13.9.
klo 9 – 9.45 vauva- ja taaperoteatteriesitys Maaginen meri / 10€
klo 9.00 – 11.30 Maalaustyöpaja vauvoille merenalaisin teemoin / vapaa pääsy
klo 10.15 – 10.45 Maaginen Musatar musiikkityöpaja / vapaa pääsy
klo 17 – 17.45 Maaginen Musatar musiikkityöpaja / vapaa pääsy
klo 18-19 Hands some Feet x Opus Company: Colorsphere / 15€
LAUANTAI 14.9.
Klo 10-10.45 MUR / 10€
klo 10.45-13 Lasten elämyspolku / Varhaiskasvatus Silmu / vapaa pääsy
klo 11.30-13 Lasten disco eli IPANAREIVIT / vapaa pääsy
klo 14-14.45 Väärinpäinmaa / 10€
SUNNUNTAI 15.9.
klo 10-10.45 Väärinpäinmaa / 10€
klo 14-14.45 vauva- ja taaproteatteriesitys Maaginen meri / 10€
klo 15-15.45 MUR / 10€
klo 15.45-16.45 MUR-meininkiä liiketyöpaja / 10€ / perhe
Liput ja lisätiedot: www.vaarakollektiivi.fi/tuore
HUOM! MURin ja Colorspheren liput tulevat myyntiin viikolla 34.
Lisäksi festivaaliviikonlopun ajan Seminaarilla on avoinna Kirsi Kunnas 100 -juhlavuoden Runo-olohuone -näyttely. Esitysten ja tapahtumien yhteydessä Seminaarilla toimii festivaalikahvila.
Festivaaliohjelma muissa tiloissa:
Unikudelmien taidemaailmassa sanataidepaja Kainuun Museolla perjantaina 13.9. klo 14-15
lauantaina 14.9. klo 11-12
Kainuun Museo on avoinna 13.9. Klo 12-16 ja 15.9. klo 12-16, lauantaina suljettu

Vaara-kollektiivi: Väärinpäinmaa
2024-09-14 14:00 - 2024-09-15 11:00, 2024-10-05 06:00 - 2024-10-06 23:00 | Seminaarin taidekampus, Satamakatu 3, Kajaani, 87100, Suomi
Väärinpäinmaa
Musiikkiteatteriseikkailu 3-7 -vuotiaille!
Väärinpäinmaa on hauska, jännittävä ja vauhdikas matkakertomus maahan, jossa kaikki on nurinkurin, ylösalaisin ja toisin. Matkan varrella lapset tutustuvat mm. salaperäiseen, vaipoissa kulkevaan Kuningattareen, poikkeuksellisen arkaan Tyrannosaurukseen sekä Prinsessaan, joka ei missään tapauksessa ole prinsessa. Lisäksi lapset pääsevät ratkomaan koko Väärinpäinmaata kohdannutta, salaperäistä arvoitusta: sen värit ovat katoamassa. Mutta minne? Ja miksi?
Esitystä rytmittävät musiikki, taikuus ja mukaansatempaavan leikkisä ote. Väärinpäinmaa soveltuu erinomaisesti ensimmäiseksi teatterikokemukseksi ja tarjoaa lukuisia lapsen omaa ajattelua ja mielikuvitusta stimuloivia haasteita.
”Teatteri toimii parhaimmillaan silloin, kun tekijät ja katsojat hengittävät ikään kuin samaan tahtiin, tuntevat samat tunteet samaan aikaan. Edes hetken aikaa. Kajaanilaisen Vaara-kollektiivin Väärinpäinmaa tekee sen koko esityksen ajan. Väärinpäinmaa on viiden tähden lastenteatteria.” – Päivi Bisi / Kainuun Sanomat
Avoimet esitykset Seminaarin Taidekampuksella
La 31.8. klo 15
La 14.9. klo 14
Su 15.9. klo 10
Kesto 40 min. Liput 10 €.
Seminaarin Taidekampus, Satamakatu 3 87100 Kajaani.
Väärinpäinmaa sai alunperin ensi-iltansa vuonna 2014 ja palaa nyt Vaaran 10-vuotisjuhlavuoden ohjelmistoon!
Työryhmä
Käsikirjoitus Eino Saari ja työryhmä
Ohjaus Eino Saari
Musiikki Juho Hannikainen
Visualisointi Soile Savela
Näyttämöllä Juho Hannikainen, Hanna-Mari Hotta, Karoliina Kuvaja ja Sara Saxholm
Tuotanto Eino Saari / Vaara-kollektiivi
Esitys on tilattavissa kiertueelle syksyllä 2024. Lisätiedot eino.saari@gmail.com / 0503619439.

Suomussalmen Taiteiden Yö
2024-09-20 15:00 - 22:00 | Suomussalmen kunta, Jalonkatu 2, Suomussalmi, 89600
Tervetuloa nauttimaan kulttuurin ja taiteen täyteisestä illasta Suomussalmella! 🌟
Perjantaina 20. syyskuuta alkaen klo 15, Suomussalmi herää henkiin Taiteiden Yön merkeissä. Tapahtuma kokoaa yhteen paikalliset ja vieraat nauttimaan yhteisestä illasta!.

Veljeni Leijonamieli
2024-09-26 13:00 - 15:30 | Kajaanin Kaupunginteatteri, Kauppakatu 14, Kajaani, 87100
”On asioita, joita on tehtävä, vaikka ne olisivat kuinka vaarallisia.”
Astrid Lindgrenin Veljeni Leijonamieli on fantasiaklassikko, joka kutsuu katsojat mukaan maagiseen seikkailuun Nangijalaan, jossa kaikki on mahdollista. Nangijala on maailma, jossa on seikkailuja, tarinoita, leikkejä ja videopelejä. Se on maailma, josta et koskaan haluaisi lähteä pois!
Veljeni Leijonamieli on tarina Leijonamielen urheista sisaruksista, pienestä Korpusta ja isoveli Jonatanista, jotka ottavat vuoron perään toisensa kantaakseen, kun omat voimat eivät riitä. Leijonamielet joutuvat kohtaamaan kuoleman, häijyn Tengilin lohikäärmeineen ja käyvät taisteluun yhdessä liittolaisiensa kanssa pimeää tyranniaa vastaan.
Ohjaaja Joel Härkösen uusi tulkinta rakastetusta klassikosta luo Veljeni Leijonamielestä pelillisen fantasiajätin, joka koskettaa niin lapsia kuin aikuisiakin. Esitys on oodi elämälle, ilolle, rakkaudelle ja rohkeudelle. Rohkeutta on kysyä vaikeita kysymyksiä ja tehdä oikeaksi kokemiaan asioita pelosta huolimatta.
Alkuperäisteos Astrid Lindgren
Sovitus Aleksander Mørk-Eidem
Suomennos Jukka-Pekka Pajunen
Ohjaus Joel Härkönen
Lavastus Markku Hernetkoski
Valosuunnittelu Jukka Laukkanen
Videosuunnittelu ja trailerit Topi Lindh
Äänisuunnittelu Juho Lukinmaa
Muusikko Valtteri Pääkkönen
Pukusuunnittelu Tiina Siltala
Näyttämöllä
Perttu Hallikainen
Antti Hovilainen
Janne Kinnunen
Karoliina Niskanen
Jukka Peltola
Mika Silvennoinen
Heidi Syrjäkari
Teija Töyry
ja muusikko Valtteri Pääkkönen
Esitysoikeudet Näytelmäkulma – Nordic Drama Corner Oy
Mukana esityksen valmistamisessa GameCity Kajaani ja KAMK pelialan koulutus sekä VIS-tiimi
Pyörätuoli- ja avustajapaikkojen varaukset ja osto joko Kajaani Infosta p. 08 6155 2555, Pohjolankatu 13 (ma-to klo 8-16, pe 9-15) tai lipunmyynti.teatteri@kajaani.fi sekä tuntia ennen esitystä esityspaikasta.
Kesto noin 2 t 30 min, sisältää väliajan.
Esitys sisältää taistelukohtauksia, pimeyttä ja kovia ääniä, jotka voivat olla jännittäviä nuoremmille katsojille. Suosittelemme esitystä yli 7-vuotiaille.

Valtakunnallinen vauvanpäivä
2024-09-27 09:30 - 18:30
Valtakunnallinen Vauvanpäivä 27.9.
– Vauvat ja luonto
Valtakunnallista vauvanpäivää vietetään Kajaanissa jo neljännen kerran.
Tänä vuonna päivä järjestetään yhteistyössä eri toimijoiden kanssa: Kajaani Dance, MLL:n Kainuun piiri, Silmu leikki- ja kulttuuritoiminta, Vesiliikuntakeskus Kaukavesi, Kajaanin kaupungin pääkirjasto, Relax Baby & Body, Laatupaakarit, Variskankaan Martat, Kulttura, Vaara-kollektiivi, Kantoliinayhdistys, Kainuun alueen kestovaippalainaamo ja Kantovälinelainaamo.
Vauvanpäivänä on tarjolla monenlaista ohjelmaa klo 9.30-18:30 välillä. Voit osallistua kaikkeen tai valita itsellesi sopivan ajankohdan tai ohjelman. Ohjelman muutokset mahdollisia ja täydentyy lähiaikoina.
Vauvanpäivän ohjelma:
Kajaanin seurakunnan varhaiskasvatus, Variskankaan Martat ja MLL:n Kainuun piiri
9.30 Yhteinen aloitus Kajaanin kirkolla, kirkkokatu 19, jonka jälkeen vaunukulkue Pohjolankadun kautta Kauppakadulle. Päättyy raatihuoneen torille.
11.00-12.30 Maksuton ruoka seurakuntakeskuksen juhlasalissa, Sisäänkäynti D-ovi, väinämöisenkadun puolelta (keskuskoulua vastapäätä).

Kasvissosekeitto (vegaaninen) ja vauvoille sosetta

13.00-16.00 Vauvanpäivän avoin kohtaamispaikka, Kaplastie 2
Paikanpäällä MLL:n Kainuun piiri, Silmu, Kantoliinayhdistys, Kantovälinelainaamo, Kainuun alueen kestovaippalainaamo, Relax baby&body ja Kajaanin seurakunnan varhaiskasvatus
Linnantaukseen pääsee viettämään aikaa muiden vauvaperheiden kanssa.

Kantoväline ja kestovaippa esittelyä klo 15 asti
Vauvahieronta klo 14.30
Seurakunnan varhaiskasvatuksen Muskari, Ohjaajana Sikke klo 13.30
Möyrylä vauvoille klo 13-16
Kastepuun sydänlehtiä saa hakea kotiin iltapäivän aikana.
Kahvi/tee/mehu tarjoilu kera pienen purtavan
Omien eväiden lämmitysmahdollisuus

Kajaani Dance
Kajaani Dancen tanssisali, Kauppakatu 23
10.45-11.30 MamaBabyLatino, Ohjaaja Heli Vänninen

MamaBabyLatino on vanhemman ja vauvan (0-12 kk) yhteinen tanssillinen ja vuorovaikutuksellinen liikuntamuoto. Vauva on tanssin aikana rintarepussa/kantoliinassa tai sylissä. Tunnin aikana tanssitaan lattarimusiikkiin helppoja tanssisarjoja ja lopputunnista venytellään sekä tehdään vauvan kanssa varhaisen vuorovaikutuksen menetelmiä Mamababylatino on laatuaikaa vauvan kanssa kunnon kohetessa. Samalla ryhmässä voi jakaa raskaus- ja vauva-ajan arjen asioita muiden äitien kanssa. Mikäli innostut, ota yhteyttä Kajaani Danceen ja ilmoittaudu tunneille mukaan.
Ota tunnille mukaan kantoreppu tai liina.

Vaara-kollektiivi
Seminaarin taidekampus, Satamakatu 3
9.30 vauva- ja taaperoteatteriesitys Maaginen meri (liput 5e)
10.30 Maagisen musattaren muskari (liput 5e)
9-12 avoinna kahvio, jossa lisäksi omien eväiden lämmitysmahdollisuus sekä Kirsi Kunnas 100 -juhlavuoden Runo-olohuone -näyttely.
Terapia- ja liikuntastudio Omppu
Lennätin, Sammonkatu 13
14.30 Baby Barre n. 45min.

Äidin ja vauvan yhteinen liikuntahetki. Vauvoille jotka jaksaa kannatella päätä. Siihen asti kun äiti jaksaa kantaa sylissä tunnin ajan.

Vesiliikuntakeskus Kaukavesi
16.00 alkaen monitoimiallas lämpimänä vauvauimareille
Kajaanin kaupungin pääkirjasto ja Kulttura
Pääkirjasto, Seminaarinkatu 15
17.00 Vauvojen värikylpy Kirjaston Konttaamossa.
Osallistujan ikä 4 kk-12 kk
Valmistaudu värikyIpyyn näin:

Mieti vauvalle (+itselle) sopivat sotkua kestävät vaatteet (esim. body)
Ota osallistujille mukaan vaihtovaatteet ja puhdas Vaippa
Kosteusvoiteen levittäminen lapsen iholle ennen työpajaa estää väriaineiden tarttumisen ihoon turhan sinnikkäästi.

Varustaudu rennolla, kiireettömällä ja sotkua sietävällä asenteella!
16.30-18.30 Väriä ja valoa
Taidetyöpaja vauvoille ja taaperoille 0-2v.
Liukuva osallistuminen, ei ilmoittautumista, Maksuton.
Ohjaajana TaM Sanna Diukman

Runo-olohuone: avoimet ovet & työpajat
2024-10-02 10:00 - 14:00 | Seminaarin taidekampus, Satamakatu 3, Kajaani, 87100, Suomi
Runo-olohuone on avautunut Seminaarin taidekampukselle!
Runo-olohuone juhlistaa rakastetun runoilija Kirsi Kunnaksen syntymän satavuotisjuhlaa. Elämyksellisessä olohuoneessa saa olla, lukea, piirtää ja värittää, leikkiä, keksiä ja kirjoittaa runoja.
Kunnaksen runot loistavat taidekampuksen aulatilassa kahden nykykuvittajan tulkitsemina: esillä on Jani Ikosen kuvia juhlakirjasta Haitulan taikahattu (2024) sekä Silja-Maria Wihersaaren kuvia Tiitiäisen metsästä (2020).
Runo-olohuone on osa Kulttuurikeskus PiiPoon koordinoimaa juhlavuoden Lasten runovallankumous -hanketta, joka Kunnaksen elämäntyön innoittamana kutsuu tutustumaan lastenrunouteen ja juhlimaan jokaiselle kuuluvaa lukuiloa eri puolilla Suomea. Näyttely on suunnattu erityisesti 0–12-vuotiaille lapsille ja heidän perheilleen, mutta sinne ovat tervetulleita ihan kaikki!
Runo-olohuoneen aukioloajat lokakuussa:
Ke 2.10. avoinna klo 10–14
Tilassa non stop -sanataidepaja klo 12–14, tule koko ajaksi tai piipahda itselle sopivana hetkenä. Ohjaajana sanataidepedagogi Teija Mursula.
Ma 7.10. avoimet ovet klo 10–14
Ke 9.10. avoinna klo 10–14
Tilassa Runokuvia-sanataidepaja klo 13–14. Ohjaajana sanataidepedagogi Teija Mursula.
Ma 14.10. avoinna klo 9.30–17
Taidekampuksella avoimet ovet: runo-olohuone ja kahvio avoinna.
Runo- ja kuvitustaidepaja klo 12–14.30. Soveltuu jo lukemaan oppineille lapsille sekä nuorille ja aikuisille. Tule koko ajaksi tai piipahda itselle sopivana hetkenä. Ohjaajana TaM Sanna Diukman.
Ti 15.10. avoinna 9.30–17
Taidekampuksella avoimet ovet: runo-olohuone ja kahvio avoinna.
Ke 16.10. avoinna klo 9.30–17
Taidekampuksella avoimet ovet: runo-olohuone ja kahvio avoinna.
Ma 21.10. avoinna klo 10–14
Ke 23.10. avoinna klo 10–14
Tilassa Runokuvia-sanataidepaja klo 13–14. Ohjaajana sanataidepedagogi Teija Mursula.
Ma 28.10. avoinna klo 10-14
Ke 30.10. avoinna klo 10-14
Tilassa non stop -maalauspaja klo 12–14. Tule mukaan leikkimään ja maalaamaan!
Runo-olohuone on maksuton ja kaikille avoin tila Seminaarin Taidekampuksella (Satamakatu 3).

Taikuri Toomaksen "Löpötilöö" taikaesitys Suomussalmella
2024-10-03 18:00 - 18:30 | Suomussalmen kirjasto, Kiannonkatu 31, Suomussalmi, 89600
Tervetuloa Taikuri Toomaksen hassun hauskaan ”Löpötilöö” taikaesitykseen! Löpötilöö on 30 min nauruhermoja kutkuttava kokemus, jonka aikana kaikki pääsee kurkistamaan taikuuden ihmeelliseen maailmaan! Vapaa pääsy!
